Source: https://politeia.org.ro/stiri-revista-presei/revista-presei-7-noiembrie-2/62761/?replytocom=206234
Timestamp: 2020-03-29 08:24:52+00:00

Document:
Revista Presei – 7 noiembrie. “Sănătatea trebuie să fie o prioritate pe agenda publică.” | PoliteiaWorld
Home » Stiri / Revista Presei	» Revista Presei – 7 noiembrie. “Sănătatea trebuie să fie o prioritate pe agenda publică.”
Buna dimineata intr-o zi de joi, 7 noiembrie! Vremea 7 noiembrie 2019. Meteorologii vin cu vești bune pentru sud-estul țării, aici temperaturile se mențin ridicate pe tot parcursul zilei. În restul teritoriului vor fi înnorări, temporar va ploua, iar izolat se vor înregistra descărcări electrice și cantități de apă mai însemnate. Vântul va prezenta intensificări pe crestele montane, pe litoral, iar în a doua parte a zilei și în sudul Banatului. Temperaturile maxime se vor încadra între 14 grade în nordul Moldovei și 24 de grade în sudul Munteniei și al Dobrogei, iar cele minime între 5 și 15 grade. Izolat vor fi condiții de ceață. In București se anunță o vreme mult mai caldă decât în mod normal în prima decadă a lunii noiembrie. Cerul va fi variabil, iar vântul va sufla slab. Temperaturile maxime se vor încadra între 22-23 de grade, iar cea minimă de 10-11 grade.
Exerciţii impuse pentru o democraţie neterminată Cu aceiaşi aleşi, care au primit mandat electoral în 2016, democraţia noastră şuie, neterminată şi foarte rău începută, a reuşit performanţa să schimbe culoarea politică a Guvernului. De la stînga, la dreapta. De unde, foarte întemeiat, s-ar putea trage concluzia că, prevăzător, electoratul nos-tru a votat acum patru ani şi guvernul Dăncilă şi guvernul Orban, deodată şi deopotrivă, lăsîndu-i pe ei, pe politicieni, să se tîrguie, cum, cît şi care guvernează!!!! Las că PSD-ul nu are nimic de-a face cu “stînga” şi nici PNL-ul prea mult cu “dreapta”, dar într-o epocă în care politicienii şi partidele, mai peste tot în Europa, schimbă ideologiile ca pe batiste, iar stînga şi dreapta sunt mai degrabă nişte fantome (ca să nu zic strigoi!!) care bîntuie visele, iar nu realităţile politicii, poves-tea nici nu mai are prea mare importanţă. Ca să marcheze totuşi momentul, Preşedintele Iohannis a ţinut să ne asigure că venirea la putere a guvernului PNL (guvernul meu, ediţie princeps!) este un exerciţiu autentic democratic. “Gura păcătosului adevăr grăieşte”. Cu siguranţă, fără să vrea, a pus un trist şi dramatic diagnostic vieţii politice din România: democraţia noastră este încă în faza exerciţiilor. Pe care, fie vorba între noi, le face rar şi chinuit, fără nici o tragere de inimă. Mai are mult pînă să deprindă a merge singură pe două picioare. Nu mai zic, să alerge cu ochii deschişi spre un ţel dinainte stabilit. Abia se tîrăşte de-a buşilea, cu ochii lipiţi, prin noroaiele apucăturilor noastre “balcanice”. Că aşa stau lucrurile şi nu altfel, ne convinge chiar mărturia aceleiaşi declaraţii a domnului Iohannis, ditai Preşedintele României, care a ţinut să ne împărtăşească temerile sale privind ceea ce o să găsească noii miniştri în ministerele în care vor poposi. Dacă noi, dimpreună cu domnul Iohannis, am fi trăit într-o democraţie funcţională, atunci ceea ce se găseşte în ministere nu ar fi deloc un mister, cu atît mai puţin pentru domnia sa, Preşedintele. Şi nici pentru noi, pentru că am fi avut la dispoziţie documentele publice. Mai mult, am fi avut legi care să-i oblige pe deţinătorii mandatelor ministeriale, la predarea mandatului, să lase, sub semnătură, inventarul stării de fapt. Probabil, va trebui să mai treacă cel puţin un secol, pînă să ajungem la o înţelegere atît de “profundă” a democraţiei!…În bună tradiţie moştenită de la regimul comunist, partidele noastre, fără excepţie, au început prin a fi organizaţii puternic “centralizate”. Centrul a dominat periferia atît prin personalităţile care l-au definit şi reprezentat în primele momente ale constituirii lor, cît şi prin capacitatea de a stabili obiective, poziţii şi strategii ale competiţiei şi acţiunii politice. Periferia, organizaţiile locale au fost reduse la statutul de simpli “servanţi electorali” ai “generalilor” de la centru. În mai puţin de un deceniu, lucrurile s-au schimbat, însă, radical. “Periferia” şi-a luat revanşa şi a schimbat datele jocului. Organizaţiile locale au devenit feude locale, cu baroni şi venituri independente suficient de mari, cu un control remarcabil asupra voturilor din teritoriul aferent, ceea ce a mutat încet încet centrul de greutate de la centru spre periferie. În PSD, victoria deplină a “periferiei”, a baronilor locali, a fost întrupată, chiar în acest mandat, de “Era Dragnea”. Ce s-a întîmplat cu partidele care nu au cedat centrul? Au dispărut pur şi simplu, vezi cazul PNŢ-cd şi al PDL. În cazul PNL, asaltul periferiei asupra centrului a fost ceva mai puţin virulent, nu pentru că ar fi lipsit apetitul pentru putere, ci pentru că slăbiciunile din teritoriu ale noilor partide intrate în competiţie cu PSD-ul, marcate încă de la “naştere” s-au cronicizat, fără vindecare. Disoluţia centrului este însă şi aici evidentă, altfel nu s-ar explica de ce PNL-ul a ajuns la soluţia Orban, ca lider de faţadă al partidului şi l-a adoptat pe Iohannis drept punct de sprijin tare, singurul care ţine centrul şi periferia într-un echilibru, nici pe departe funcţional, însă! Şi o face nu pentru că personajul Iohannis ar avea o greutate politică proprie, ci pentru că poziţia dominantă de la Cotroceni îi oferă pîrghii speciale de control asupra unor oameni, situaţii şi funcţii importante pentru dinamica politică în general şi cea a PNL, în special. În plus, ceea ce numim partide politice în România sunt organizaţii incapabile să se mai ocupe de altceva în afară de cele două teme ale puterii: voturile şi ulterior, accesul privilegiat la funcţii şi resurse. Competiţii de programe, de idei, formule instituţionale pentru formarea, dezvoltarea şi testarea personalităţilor politice, comunicare socială, relaţii cu alte partide, relaţii cu instituţii şi centre de putere, interne şi internaţionale, toate acestea şi multe altele sunt pur şi simplu inexistente în “compoziţia” politică a partidelor de la noi. Integral: https://www.bursa.ro
Cum risca Klaus Iohannis credibilitatea functiei de prim-ministru Klaus Iohannis este in campanie pentru cel de-al doilea mandat si, ca atare, indreptatit sa foloseasca orice strategie i se pare castigatoare, pentru a atrage voturi si pentru a-si consolida avantajul de pornire. Dar candidatul Iohannis vrea sa repare decredibilizarea institutiei prezidentiale din acest prim mandat in care a fost nevoit, e drept, sa coabiteze cu PSD, prin delegitimarea functiei de prim-ministru. Toata desfasurarea politica din ultimele luni – refuzul numirii unor noi ministri, demiterea prin motiune de cenzura a Cabinetului Dancila, negocierile pentru sustinerea unui Guvern monocolor PNL – i-au dat lui Klaus Iohannis ocazia perfecta a rasturna imaginea din anii de mandat prezidential. Reprosul principal care i s-a facut a fost golirea institutiei prezidentiale de autoritate, retragerea din fata unui Guvern PSD ale carui abuzuri erau mai repede taxate de institutiile europene, decat de presedintele tarii si neutilizarea potentialului maxim pe care Constitutia il da presedintelui. In cazul demiterii Laurei Codruta Kovesi, de pilda, Klaus Iohannis s-a marginit in a arunca toata responsabilitatea pe spatele lui Tudorel Toader, desi lichelismul acestuia nu mai ridica vreun semn de intrebare. Mai tarziu, cand Guvernul Dancila a pus in miscare un intreg mecanism prin care sa opreasca ascensiunea lui Kovesi in functia de procuror-sef european, pentru care aceasta se calificase in urma unei competitii deschise si apolitice, Klaus Iohannis a ales, iarasi, sa taca. Institutiile europene – Parlamentul European, Comisia Europeana – au luat de cateva ori pozitie puternica, fara acrobatii si eschivari. Presedintia Romaniei a tacut. A intervenit abia cand in joc a fost pus al doilea mandat, era deja precampanie, iar reusita lui Kovesi devenise o certitudine, in urma sustinerii neconditionate pe care i-a aratat-o Uniunea Europeana. Abia atunci Klaus Iohannis a dat un mandat direct de sustinere a lui Kovesi ambasadorului roman la UE, Luminita Odobescu, dar si atunci a evitat un mesaj public in care sa isi faca mea culpa pentru felul in care a revocat-o pe Kovesi de la DNA. Pur si simplu a urcat in trenul victoriei si s-a asezat alaturi de cei care au tinut piept abuzurilor PSD, desi nu era vorba despre tara lor…. In bilantul de mandat al lui Klaus Iohannis intra si desantul victorios la sedinta de Guvern in care doi elefanti sa pregateau sa fie lansati. A fost un moment in care functia prezidentiala a parut recuperata la capacitatea ei deplina si efectul a si fost cel bun. Strategii de imagine ai candidatului Iohannis au inteles asta foarte bine si l-au sfatuit sa repuna in scena imaginea de putere, cam in acelasi cadru. Dar astazi Klaus Iohannis este candidat, iar Guvernul nu e in niciun caz unul care trebuie controlat si cu atat mai putin transformat in vehicul electoral. Din contra. E firesc sa profite cat poate la nivel de imagine de capitalul dat de reusita indepartarii PSD de la guvernare, dar nu periclitand functia de prim-ministru. Or, cand presedintele apare la sedinte de guvern si la ceremoniile de preluare de mandat ale ministrilor, el nu transmite doar mesajul unei victorii anti-PSD, ci si pe acela de subordonare a Guvernului. Pe termen scurt, Klaus Iohannis mai castiga un mandat. Pe termen mediu si lung insa, compromite autoritatea prim-ministrului liberal, plasandu-se pe o treapta ierarhica superioara, iar efectul ar putea fi, asa cum a remarcat-o si profesorul Alexandru Gussi, unul de bumerang: Integral: http://www.ziare.com
Nu se face! Într-una dintre serile trecute mergeam spre casă pe unul dintre bulevardele din Bucureşti. Pe carosabil, maşini după maşini, bară la bară. Aşa era pe kilometri întregi. Coşmarul circulaţiei, pe care nici un politician local nu pare să aibă curajul să îl trateze. La un moment dat am văzut, în faţa mea, lumina a două faruri. Instinctiv, m-am dat deoparte. Individul a trecut, cu maşina, pe trotuar. Am rămas uluit. Ipochimenul găsise o metodă să evite blocajul de trafic. Se suise cu maşina pe trotuar şi depăşise pe acolo. Din câte îmi dau sea­ma, “tăia” aşa mai bine de un kilometru. Mai grav e altceva. Nici nu au apucat pietonii să se dezmeticească şi a apărut alt iresponsabil. Tot cu farurile aprinse, tot pe trotuar…,,Tot la capitolul “Nu se face!” intră şi ultima strategie a actualei primăriţe a Capitalei. Eu înţeleg că G. Firea vrea un nou mandat. Are şi o bună părere despre sine, cu toate că oraşul arată mai rău ca niciodată. Dar să îţi faci campanie atacând o organizaţie care strânge bani pentru copiii bolnavi de cancer, asta nu mi-aş fi închipuit vreodată… Rămânem în zona socialiştilor. Infractorul L.N. Dragnea a primit, pentru o zi, permisie să iasă din închisoare. Legea însă este clară. Dacă puşcăriaşul este urmărit penal în alt dosar, nu are dreptul la permisie. Cine i-a permis lui L.N. Dragnea să meargă pe contrasensul legii? Sper ca noul ministru al Justiţei să facă o anchetă. Ajungem şi la alegerile prezidenţiale. Să ridice mâna cel care a mai văzut aşa ceva. Principalii candidaţi refuză să dezbată. Primul pe listă, cu voia dumneavoastră, Klaus Iohannis. Omul spune că doar în turul II va descinde din dealul Cotrocenilor. Dăncilă susţine că dezbate doar cu Iohannis. Barna, doar cu Iohannis şi Dăncilă. Deci nu avem dezbateri. Doar Paleologu a dezbătut cu Hunor. Restul, îşi trimit minionii pe la televiziuni….Senzaţia este că trăieşti într-o ţară a fărădelegii, în care orice formă de neruşinare este posibilă şi scapă nesancţionată. Asta au putut constata, pe pielea lor, membrii unui echipaj de la Poliţia Rutieră. Tot din jungla urbană (adică din Bucureştii conduşi de socialişti). Au observat o maşină a Poliţiei locale care bloca circulaţia. I-au cerut respectivului de la Poliţia locală să se legitimeze. Individul a refuzat şi şi-a sunat şefii, să “rezolve” ei cumva. Dezmăţ total şi la Ministerul Afacerilor Externe. Socialiştii presimt că li s-a cam terminat benzina. Şi atunci, pe ultima sută de metri, trimit la post rudele şi amantele. La Finanţe, pământul a fost pârjolit deja. Deficit record pe lunile scurse până acum din anul 2019. Vor mai fi bani de salarii la anul? Suspectez că nu. Integral: https://www.bursa.ro
CCR declara neconstitutionale amendamentele lui Zamfir la Darea in plata Curtea Constitutionala a declarat neconstitutionale mai multe modificari legislative recente aduse Legii privind darea in plata a unor bunuri imobile in vederea stingerii creditelor. Este vorba de amendamente care au apartinut senatorului exALDE Daniel Zamfir, care e si initiatorul Legii privind darea in plata. CCR a admis, miercuri, in unanimiate o obiectie de neconstitutionalitate ridicata de 91 de parlamentari PNL si USR. “A admis obiectia de neconstitutionalitate si a constatat ca dispozitiile articolului unic pct.2 [cu referire la art.4 alin.(11)], pct.3 [cu referire la art.4 alin.(3) si (4)], pct.6 [cu referire la art.7 alin.(11)], pct.8 [cu referire la art.7 alin.(51)] si pct.9 [cu referire la art.8 alin.(5) teza a doua] din Legea pentru modificarea Legii nr. 77/2016 privind darea in plata a unor bunuri imobile in vederea stingerii obligatiilor asumate prin credite sunt neconstitutionale”, arata CCR, intr-un comunicat de presa remis Ziare.com. Decizia este definitiva si general obligatorie si se comunica presedintelui Romaniei, presedintilor celor doua Camere ale Parlamentului si prim-ministrului. Conditiile darii in plata, neconstitutionale. Articolele declarate neconstitutionale vizeaza prevederile prin care este stabilita impreviziunea – conditie explicita pentru darea in plata. Integral: http://www.ziare.com
Avocatul Poporului ataca la CCR prevederile privind constituirea completurilor de 3 judecatori de la Inalta Curte Demers inedit al Avocatului Poporului, Renate Weber, care a sesizat Curtea Constitutionala cu privire la modul in care sunt constituite completurile de 3 judecatori de la Inalta Curte. Concret, Avocatul Poporului a sesizat CCR cu privire la mai multe articole din Legea nr. 304/2004 privind organizarea judiciara. Este vorba de articolele 19 alin. (3), art. 29 alin. (1), art. 31 alin. (1) lit. c) si art. 52 alin. (1). Cererea Avocatului Poporului vine dupa ce CCR a constatat in luna iulie ca completurile de 3 judecatori de la Inalta Curte au fost constituite nelegal. Potrivit motivarii CCR, Consiliul Superior al Magistraturii si Colegiul de conducere al Inaltei Curti ar fi trebuit sa elaboreze un set de reguli care sa garanteze specializarea completurilor de 3 judecatori de la Inalta Curte care judeca dosare de coruptie, atata timp cat in Romania “legea a instituit completuri specializate”, ceea ce inseamna ca “judecatorii sunt si trebuie sa fie specializati”. Potrivit cererii de chemare in judecata, aceste articole incalca Constitutia. Astfel, Avocatului Poporului solicita CCR admiterea exceptiei de neconstitutionalitate, invocand mai multe argumente. Renate Weber atrage atentia asupra caracterului de act administrativ al actelor colegiilor de conducere ale Inaltei Curti de Casatie si Justitie si instantelor. “Intrucat actul astfel adoptat este unul administrativ, coninutul sau nu poate viza aplicarea si interpretarea legii de procedura; or, modul de desemnare a membrilor completurilor tine tocmai de aplicarea nomelor metodologice”, explica Avocatul Poporului. Integral: http://www.ziare.com
Dosarul in care Ghita a fost achitat pentru dare de mita se va rejudeca. Inalta Curte respinge sesizarea CJUE Dosarul in care fostul deputat Sebastian Ghita a fost achitat pentru infractiunea de dare de mita se va rejudeca la Inalta Curte, potrivit unei decizii date de un complet de 5 judecatori. Decizia a fost luata cu majoritate de voturi. In acest caz, Sebastian Ghita a fost acuzat ca i-ar fi dat mita un imobil fostului primar al orasului Ploiesti, Iulian Badescu, in schimbul unei finantari din bugetul local catre clubul sportiv Asesoft Ploiesti. Completul de 5 judecatori a respins ca inadmisibila solicitarea procurorului DNA de a suspenda judecata cazului si de a sesiza Curtea de Justitie a UE, cu mai multe intrebari preliminare privind decizia Curtii Constitutionale in cazul competurile specializate de 3 judecatori. Opinia separata in acest caz era in sensul sesizarii CJUE. Dezbaterile au fost reluate miercuri, dupa ce luni procurorul DNA a cerut sesizarea CJUE si suspendarea procesului, in timp ce avocatii lui Sebastian Ghita si Iulian Badescu au solicitat rejudecarea cazului. Integral: http://www.ziare.com
86% dintre români consideră că standardele europene de tratament sunt inaccesibile în România, iar 99% spun că sănătatea ar trebui să fie o prioritate pe agenda publică Sănătatea trebuie să fie o prioritate pe agenda publică – este opinia a 99% dintre românii din mediul urban și scopul campaniei “Votez pentru Sănătate”, care își propune să genereze o schimbare concretă în sistemul românesc. De asemenea, 86% dintre români consideră că standardele europene de tratament sunt inaccesibile în acest moment în România, iar 97% dintre români cred că sănătatea ar trebui să primească o finanțare mai mare din partea Guvernului. 74% dintre români cred că majoritatea măsurilor propuse în domeniul sănătății în ultimii 3 ani nu au fost implementate și aproximativ 65% nu simt o schimbare în bine în acest domeniu. De aceea, în contextul alegerilor electorale din acest an și din 2020, Coaliția “Votez pentru Sănătate” relansează campania de informare și implicare publică “Votez pentru Sănătate” Sănătatea trebuie să fie o prioritate pe agenda publică – este opinia a 99%dintre români și scopul campaniei “Votez pentru Sănătate”, care își propune să genereze o schimbare concretă în sistemul românesc. Necesitatea unei schimbări în bine și implementarea unor măsuri concrete, precum o finanțare adecvată, programe de prevenție și un acces mai bun la îngrijire și medicamente, sunt reflectate și de percepția pacienților români asupra sistemului de sănătate, arată datele studiului reprezentativ pentru populația urbană “Sănătatea ca prioritate în România”, realizat de ISRA Center (membru al Coaliției Votez pentru Sănătate), în luna octombrie 2019. Astfel, 99% dintre românii din mediul urban cred că sănătatea ar trebui să fie o prioritate pentru Guvern și autorități, iar 86% consideră că standardele europene de tratament sunt inaccesibile în România. Finanțarea, investițiile și lipsa unor dotări moderne sunt principalele lipsuri ale sistemului de sănătate, în opinia respondenților. 96% dintre aceștia au declarat că au interacționat în ultimii 3 ani cu sistemul românesc de sănătate, însă doar 38% s-au declarat mulțumiți de ultima interacțiune…. Principalele aspecte care îi afectează pe pacienții români sunt calitatea slabă a îngrijirilor medicale, numărul insuficient de medici, lipsa unei viziuni pe termen lung privind sănătatea și accesul limitat la medicamente noi, potrivit aceluiași studiu. Pentru 78% dintre respondenți, a avea acces la îngrijire și medicamente este un lucru foarte important, însă dintre cei care au primit o reţetă de medicamente noi, 4 din 10 au avut dificultăți în a găsi tratamentul de care aveau nevoie….. Sănătatea ar trebui să primească o finanțare mai mare din partea Guvernului, cred 97% dintre români, în timp ce 74% dintre aceștia cred că mai puțin de jumătate (sau niciuna) dintre măsurile propuse pentru Sănătate au fost realizate. În privința măsurilor pe care și le-ar dori implementate, în topul celor propuse sunt îmbunătățirea îngrijirilor medicale, investiții în echiparea spitalelor, lansarea unor programe de prevenție și accesul la medicamente de ultimă generație. Integral: https://www.hotnews.ro
Alpinistul Alex Gavan ii scrie lui Iohannis: Daca un copac e taiat in tara asta, e taiat pentru ca are binecuvantarea, fie ea si muta, a presedintelui Alpinistul Alex Gavan ii transmite presedintelui Klaus Iohannis o scrisoare deschisa, reamintindu-i ca, desi Consiliul Suprem de Aparare a Tarii a catalogat taierile ilegale de paduri drept atentat la siguranta nationala, doar 1% din aceste taieri sunt depistate. “Daca un copac este taiat in tara asta, este taiat pentru ca are binecuvantarea, fie ea si muta, a presedintelui“,… Am ajuns in prezent sa mai avem doar 29% suprafata impadurita, adica mult sub cei 43% la nivelul intregii UE si mult sub optimul calculat de 40-45%. Ramanem fara aer. La aproape cinci ani dupa ce, din fruntea Consiliului Suprem de Aparare a Tarii, ai catalogat in mod oficial taierile ilegale de paduri ca fiind un atentat la siguranta nationala, in Romania se depisteaza doar 1% din aceste taieri. Iar sistemul integrat de monitorizare a managementului forestier este si acum pe butuci. Care mai este prestanta, greutatea si relevanta functiei prezidentiale si a Consiliului daca deciziile si dispozitiile emise sunt optionale pentru guvern, asa cum s-a dovedit in cazul taierilor ilegale de paduri? Intre timp, sase padurari au fost ucisi de catre mafia lemnului si altor sute li s-a pus viata in pericol prin agresiunile suferite. Solutia pentru toate acestea exista. Insa vointa si actiunea politica lipsesc. Daca padurea inseamna siguranta nationala, atunci niciun copac nu ar trebui sa se taie in tara asta fara binecuvantarea presedintelui. Iar daca un copac este taiat in tara asta, este taiat pentru ca are binecuvantarea, fie ea si muta, a presedintelui. Mai sunt cateva zile pana la alegerile prezidentiale. Acceptarea oricarei dezbateri electorale, a oricarui fel de dezbatere a ideilor si a proiectelor, ar fi fost un semn de normalitate si de respect pentru noi toti cei traitori in aceasta tara. Invitatia de a participa la o astfel de dezbatere pe teme de mediu a fost intampinata, de asemenea, cu tacerea obisnuita. Pe deasupra, mediul nu a fost un subiect real de discutie pentru nimeni dintre cei implicati in aceasta campanie….Performer de top al Romaniei in alpinismul de altitudine extrema, Alex Gavan a escaladat 7 varfuri de peste 8.000 de metri din Himalaya prin mijloace corecte, fara oxigen suplimentar si fara porteri de altitudine. Integral: http://www.ziare.com
Prima şedinţă a guvernului Orban! S-au cântat Râpa, Amintire cu haiduci şi Copiliţă fără minte Guvernul Ludovic Orban s-a pus pe treabă, la nici 24 de ore de la învestire! Aseară, la un foc de tabără improvizat în curtea Palatului Victoria, a avut loc prima şedinţă a noului executiv, în cadrul căreia s-au consumat câteva beri reci şi s-au cântat la chitară o serie întreagă de cântece de munte consacrate. Pe ordinea de zi s-au numărat piese precum Râpa, Amintire cu haiduci sau Copiliţă fără minte. “A fost foarte frumos. Mai întâi am discutat problemele străinilor cazaţi în hanurile din zone cu alunecări de teren. Pe urmă infracţionalitatea forestieră şi dispariţia stocurilor de pistoale şi pumnale. Spre sfârşit, educaţia sexuală a tinerelor adolescente”, explică Raluca Turcan, backing vocal…..Pentru următoarea reuniune a Guvernului a fost adăugat deja pe ordinea de zi cântecul Sobiţa de odaie, care tratează situaţia dificilă în care se află, în pragul iernii, regiile de termoficare. Integral: https://www.timesnewroman.ro
43 Raspunsuri la Revista Presei – 7 noiembrie. “Sănătatea trebuie să fie o prioritate pe agenda publică.”
Paganel07/11/2019 at 09:01
O excelentă Revistă a Presei și, ca întotdeauna, o superbă imagine de toamnă!
La Chișinău, Guvernul Maia Sandu e în prag de cădere: și-a asumat răspunderea pe modificarea legislației justiției (ce cunoscut sună, parcă ar fi – și – la noi!), iar cei care vor să-și „șteargă urmele” – psrm/blidon, dar și alții! – amenință cu moțiunea de cenzură!
https://www.hotnews.ro/stiri-international-23473651-alianta-politica-din-moldova-este-pragul-destramarii-maia-sandu-asumat-raspunderea-pentru-legea-procuraturii-igor-dodon-spune-executivul-putea-cada-72-ore-ambasadorii-sua-sediul-guvernului.htm
desy.demeter07/11/2019 at 09:16
Mar07/11/2019 at 09:10
Fifi ieri susținea că ”este o dezinformare, că RADET nu va intra în faliment”, dar nu pomenește nimic de datoriile acumulate – amețitoarea sumă de 1 miliard lei. Imposibil să mai redresezi o organizație care are acumulată o astfel de datorie.
https://www.g4media.ro/ludovic-orban-falimentul-radet-este-iminent-nu-inteleg-cum-s-a-acumulat-o-datorie-de-1-miliard-de-lei.html
A A07/11/2019 at 09:11
Cel mai greu blocaj este cel mental, generator al tuturor Formelor-Fara-Fond romanesti:
https://adevarul.ro/news/politica/misiune-imposibila-sarcinile-noului-guvern-elita-tarii-1_5dc2d4be5163ec4271bf1f25/index.html
“…Principalul obstacol în calea relansării ţării se ascunde în societatea ei, în mentalităţi şi elite…
..această societate a permis comunismului, postcomunismului şi restauraţionismului dragniot să deformeze durabil forma mentală a elitelor ei. Sunt multe simptomele acestei fatale deformări.
Ajunge să se arunce o privire peisajului mediatic, cu o presă nivelată până la nivelul celei de investigaţie; cu televiziuni de dezinformare prefăcute în divizii ale propagandei oligarhiei securiste; şi cu o televiziune publică ştrangulată politic de establishment, a cărei lamentabilă prestaţie, regeşte remunerată chiar dacă nu se ia în calcul decât salariul aparent exorbitant al directoarei TVR, Gradea, desfide imaginaţia oricărui cetăţean ce se doreşte informat…”
Paganel07/11/2019 at 09:17
https://paganelis.wordpress.com/2019/11/07/votez-dan-barna/
În continuarea excelentului editorial de ieri!
miki07/11/2019 at 09:37
Iohannis pe baza prestatiei anterioare nu a castigat votul meu pentru primul tur. Barna nu m-a convins.
Alegerea mea pentru primul tur: Barna (vot util).
Mar07/11/2019 at 09:58
Un articol scris la comandă, lucru vizibil de la mare distanță.
https://www.g4media.ro/cum-se-vad-iohannis-dancila-si-barna-in-presa-britanica-de-ce-presedintele-este-descris-drept-o-pereche-de-mani-sigure-care-se-misca-foarte-incet-sau-uneori-de-a-dreptul.html
stefan6007/11/2019 at 11:34
Cind se infocau tastierele pe subiectul homosexualitate legalizata , scriam ca vom pierde sa ne impotrivim . Pe toata linia si in primis , pe calea judiciara.
Chiar referendumul sustinut de PSD-ALDE – BOR a pierdut rusinos ( dar repede batista pe tambal ) si problemele legale au ramas.
Oricum vor fi rezolvate tot de justitia UE ca aia romaneasca e ” la comanda”.
Ultimul exemplu :
https://m.adevarul.ro/news/eveniment/revoltator-statul-roman-nu-elibereaza-pasaport-adrian-coman-casatorit-persoana-acelasi-sex-1_5dc3d3325163ec4271c53d33/index.html
Ei , la astfel de raspunsuri oficiale , tot CEDO va condamna Romania.
1- casatoria intre homosexuali ( indiferent de sex) e legala in UE.
2- a refuza eliberarea unui pasaport pe motiv ca sotii au acelasi sex, e discriminare mai presus de oricare suspiciune , indoiala.
Cum am mai scris , eroica asta de tara condusa de prostime dar cu diplome ” hartie igienica” are o singura posibilitate.
Sa se retraga din UE si atunci se va putea unii democratiei ruse unde homosexualitatea e recompensata cu puscaria. ( cum era si la noi pe timpul “democratiei” comuniste. )
Cit e de greu sa admiti ca esti defazat istoric , profesional, uman ?
Vin garantat si sigur sentintele internationale care demonstreaza ca esti depasit dar si prost.
Mar07/11/2019 at 11:48
Nu a mai așteptat să fie demis! Este suspectă verticalitatea de care a dat dovadă. – ”Radu Canțăr a demisionat din funcția de agent guvernamental la Curtea de Justiție a UE”
https://www.hotnews.ro/stiri-esential-23473932-radu-cantar-demisionat-din-functia-agent-guvernamental-curtea-justitie.htm
Radu207/11/2019 at 18:38
Buna seara. Ce surpriza, dupa ce ieri Renate Weber sesizase CCR azi si blajinul Melescanu pac! la Rasboiu http://www.ziare.com/teodor-melescanu/senator-prahova/melescanu-a-sesizat-din-nou-la-ccr-un-conflict-pe-completurile-de-5-sunt-multe-cazuri-blocate-in-instanta-1584679 Tariceanu apasa weber executa, psd apasa limax melescanu scrie imediat
cedric07/11/2019 at 18:59
Orban se tine de cuvant. A aparut pomelnicul pilelor, copiilor, amantelor pripasiti pe posturi mari in ministere si trimisi acum la munca de jos:
https://www.aktual24.ro/motostivuitoarea-psd-a-fost-data-afara-din-guvern-orban-zis-si-facut-lista-celor-38-de-secretari-de-stat-si-consilieri-care-au-fost-demisi/
Tzepelica07/11/2019 at 19:19
La munca de jos?
Doar daca li se confisca si averile, obtinute prin furaciuni.
Altfel, au averi cat sa le ajunga pt. 3-4 generatii.
Paganel07/11/2019 at 19:20
Mai are Clotilde o listă:
https://www.hotnews.ro/stiri-politic-23474371-clotilde-armand-publicat-lista-odrasle-psd-alde-functii-publice-sper-fie-folos-guvernului-orban.htm
Tzepelica07/11/2019 at 19:27
Trebuie sapat mai adanc.
Toate primariile, prefecturile, consiliile judetene, companiile de stat sunt burdusite cu rubedenii.
As face o platforma informatica unde cei care stiu astfel de cazuri sa le anunte.
“Turnati aici!” 🙂 🙂
Paganel07/11/2019 at 19:30
Da, perfect de acord!
Și nu i-aș băga la „zdup”, dacă se constată că au fost angajați fraudulos, pe „pcr” (=pile, cunoștințe, relații): doar confiscată averea! Atât! Și-așa bugetul e pe deficit! S-ar mai redresa!… 🙂
Tzepelica07/11/2019 at 19:18
Ovidiu Tender, groparul rafinariei de la Onesti, condamnat la 12 ani de inchisoare, a fost eliberat dupa numai 4 ani.
Cristian Borcea, condamnat la 5 ani de inchisoare, a fost eliberat dupa numai 9 luni.
Mar07/11/2019 at 20:02
Motivația eliberării lui Borcea am auzit-o ieri la radio – a fost corect, și-a îndeplinit sarcinile și a muncit, decizi dată de Tribunalul Ilfov. De noaptea minții!
Tzepelica07/11/2019 at 20:18
Si a facut si copii. 🙂 🙂
Mar07/11/2019 at 20:26
Paganel07/11/2019 at 19:58
Un OM adevărat!
https://editiadedimineata.ro/primarul-care-a-refuzat-leafa-cum-a-castigat-modestul-scarlat-pastia-simpatia-si-respectul-iesenilor/
Să fii primar și să refuzi salariul! Asta e din altă lume!
Și parlamentarii munceau pro-bono, până s-a gândit Iorga, când era premier (în 1932, cred) să le dea salariu…
Mar07/11/2019 at 20:00
Europa FM organizează dezbatere electorală cu primii 6 candidați. Se pare că au confirmat Dan Barna, Pleologu, Hunor și Diaconu.
Preiau și posturile TV.
Mar07/11/2019 at 20:33
Dan Barna, Paleologu și Hunor sunt participanții. Ficusul și Veorica nu sunt interesați, au certitudinea T2.
Cetatean07/11/2019 at 20:59
Buna seara! Ma uit la dezbatere.Acum vorbesc de revizuirea Constitutiei.
Cetatean07/11/2019 at 21:03
Hunor se lauda ca in 2014 au incercat o revizuire “destul de buna” si a trantit-o CCR. era de fapt incercarea USL-ului, si CCR a trantit-o cu bolta, de imbecila ce era!
Mar07/11/2019 at 21:04
Foarte bun Dan Barna, Echilibrat, precis și sigur pe răspunsuri.
Cetatean07/11/2019 at 21:17
Barna mai slab la inceput, apoi mai bun. Paleologu, pe langa, am impresia ca e la o dezbatere academica
Cetatean07/11/2019 at 21:19
Foarte buna interpretare a lui Barna: dupa caderea lui Tudose, Iohannis trebuia sa forteze o alta majoritate, nu era obligat de Constitutie sa numeasca tot de la PSD
Mar07/11/2019 at 21:23
Îmi place de Dan Barna că folosește comparații simpatice, încearcă să spargă bariera academică și să se adreseze celor simpli.
Da, Dan Barna la început a fost slab. Cred că a fost timorat de Guran care l-a atacat destul de urât, inclusiv când a fost invitat.
Cetatean07/11/2019 at 21:28
Nu am prins la inceput, ci de la 8:45
Mar07/11/2019 at 21:07
Paleologu, juri că este pe un nor și restul sunt gâze. Arogant!
Mar07/11/2019 at 21:29
Cred că aroganța lui Iohannis îl va costa, mare minune să nu fie surprize.
Dan Barna/USR+ au testat /asimilat campania din ”casă în casă” , cu apel telefonic cu mesaj înregistrat. Ceva de genul – ”Bună ziua, sunt Dan Barna vă apelez pentru că…, regret că nu am reușit să ne cunoaștem personal. După care și-a expus câteva ideii din program”. Sincer, am rămas blocată.
cedric07/11/2019 at 21:30
Pana acum n-am avut film politist la alegerile prezidentiale!
https://www.comisarul.ro/articol/alerta-a-disparut-un-candidat-la-prezidentiale/nin_1038493.html
Au spus si la digi.
cedric07/11/2019 at 21:32
Culmea SPP ului:
le-a disparut de sub nas subiectul pe care il pazeau!
Cetatean07/11/2019 at 21:39
buna, Cedric 😉
SPP-istul era cel mai prost, ca nu avea candidatul sanse si nu au trimis unul serios 😛
Paganel07/11/2019 at 21:33
E și pe HotNews:
https://www.hotnews.ro/stiri-esential-23475411-alerta-disparut-candidat-prezidentiale-ninel-peia-plecat-azi-noapte-hotel-nu-mai-putut-contactat.htm
gata, se anuleaza alegerile 😛
cedric07/11/2019 at 21:56
L-au anihilat ceilalti candidati ca era periculos!!!Avea toate sansele sa intre in turul II.
Mar07/11/2019 at 21:44
Hunor juri că a aterizat acum, îmbrăcat în alb și cu aripi de înger. Vrea un DNA puternic, este împotriva corupției și a politicienilor corupți. Jigodia a uitat când era bot în bot cu Pablito, când a măcelărit tot ce înseamnă stat de drept.
Mar07/11/2019 at 22:11
”Kelemen: Da (corupția), este o amenințare la siguranța națională. Reglementările trebuie să fie făcute ca să nu lași portițe mici, omul cade în această capcană de multe ori. Orice demnitare care s-a atins de averea publică trebuie pedepsit drastic, trebuie să construim un sistem în care să avem încredere mult mai mare. Magistrații nu trebuie să fie jucători politici.”
Mar07/11/2019 at 22:49
În seara asta Guran s-a scos, l-a lăsat fără aer pe Hunor legat de votul dat în Parlament pentru susținerea PSD.
Cetatean07/11/2019 at 22:54
Exact, ala era paf, a recunoscut ca ar fi votat altfel…doar la codul de procedura penala. Insa ce au facut alaturi de PSD in comisia Iordache a fost macel al Justitiei.
Mar07/11/2019 at 23:03
Dan Barna în seara asta a mai aduna câteva procente, a fost foarte bun.
Am avut o impresie mai bună despre Paleologu, se pare că m-am înșelat. Agresiv, arogant, tupeist și paralel cu mare parte din teme.
« Revista Presei – 8 noiembrie. “Dezbaterea electorală nu e un moft.”
Dacă îi mai vreți pe Dăncilă sau pe Petrov, votați Paleologu! »

References: CCR 
 CCR 
 CCR 
 CCR 
 CCR 
 CCR 
 CCR 
 CCR